kardosdrur/scandi-wiki huggingface dataset:
Harrisburg (Nebraska)

Harrisburg er en amerikansk by og administrativt centrum i det amerikanske county Banner County, i staten Nebraska. I 2000 havde byen et indbyggertal på 75.

Ekstern henvisning 
 Harrisburgs hjemmeside  

Byer i Nebraska
Charlottenlund Slot (flertydig)

Charlottenlund Slot kan henvise til flere steder:
 Charlottenlund Slot i Charlottenlund, Gentofte Kommune.
 Charlottenlunds slott i i Ystads kommun, Skåne Län, Sverige.
Cayetano Saporiti

Cayetano Saporiti (14. januar 1887 – 1954) var en uruguayansk fodboldspiller (målmand), der med Uruguays landshold vandt guld ved to sydamerikanske mesterskaber, i henholdsvis 1916 og 1917. Det var samtidig de to første gange uruguayanerne vandt turneringen. Han spillede i alt 50 landskampe.

Saporiti spillede på klubplan for Montevideo Wanderers i hjemlandet. Her var han med til at vinde to uruguayanske mesterskaber.

Titler 
Primera División Uruguaya
 1906 og 1908 med Montevideo Wanderers

Sydamerika-Mesterskabet (Copa América)
 1916 og 1917 med Uruguay

Referencer 

Fodboldspillere fra Uruguay
Personer fra Montevideo
Peugeot 505

Peugeot 505 var en baghjulstrukket øvre mellemklassebil bygget af Peugeot mellem 1979 og 1992. Modellen afløste Peugeot 504, som dog blev bygget sideløbende med 505 frem til 1983.

505 fandtes som firedørs sedan og femdørs stationcar med fire- og sekscylindrede benzinmotorer og firecylindrede dieselmotorer. Stationcaren fandtes også som syvpersoners med et ekstra bagsæde, som man kom om til ved at slå en del a det første bagsæde sammen og op 

Modellen fik et facelift i 1986, og fortsatte herefter frem til 1992, hvor den blev afløst af de forhjulstrukne 405- og 605-modeller.

Derudover var modellen den sidste Peugeot-model i 500-serien, indtil Peugeot 508 blev introduceret i 2011.

Eksterne henvisninger 

505
Øvre mellemklassebiler
Baghjulstrukne biler
Biler introduceret i 1979
Biler fra 1970'erne
Biler fra 1980'erne
Biler fra 1990'erne
Biler designet af Pininfarina
Stationcars
Charlottenlunds slot

Charlottenlunds slot er et slot i Ystad kommune i Skåne Län i Sverige.

Charlottenlund ligger ca 8 km vest for  Ystad og er bygget i 1849 i historicistisk stil, med en åben lysgård med galleri.

Historie
Fra begyndelsen tilhørte Charlottenlund Marsvinsholms gods og hed da Snårestads säteri. Gården blev udskilt 1841 og købtes i 1848 af grev Arvid Posse. Det var ham, som lod den nuværende hovedbygning opføre. I 1902 købtes godset af den  danskfødte Jacob Lachmann, og det ejes fortsat af hans efterkommere.

Eksterne kilder og henvisninger
Charlottenlunds slott på Runeberg.org
Om Charlottenlunds slott, Sylve Åkesson 

Ystads kommun
Slotte i Skåne
Alfredo Ghierra

Alfredo Juan Ghierra (31. august 1891 – 16. november 1973) var en uruguayansk fodboldspiller, og olympisk guldvinder med Uruguays landshold.

Han vandt guld ved tre sydamerikanske mesterskaber, i henholdsvis 1923, 1924 og 1926 med landsholdet. Det blev også til triumf ved OL i 1924 i Paris. Han spillede i alt 14 landskampe.

Ghierra spillede på klubplan for henholdsvis Defensor Sporting og Nacional i hjemlandet.

Referencer 

Fodboldspillere fra Uruguay
Personer fra Montevideo
Alfredo Zibechi

Alfredo Zibechi (30. oktober 1895 – 19. juni 1958) var en uruguayansk fodboldspiller, og olympisk guldvinder med Uruguays landshold.

Han vandt guld ved tre sydamerikanske mesterskaber, i henholdsvis 1916, 1920 og 1924 med landsholdet. Det blev også til triumf ved OL i 1924 i Paris. Han spillede i alt 39 landskampe hvori han scorede ét mål.

Zibechi spillede på klubplan for henholdsvis Montevideo Wanderers og Nacional i hjemlandet.

Referencer 

Fodboldspillere fra Uruguay
Gyllebo slot

Gyllebo var et dansk slot i nærheden af Simrishamn i Skåne i Sverige. Den tidligst  kendte ejer var Verner Brahe i 1280, stamfar til den danske Braheslægt. Hans søn Niels Brahe og sønnesønner Torkild og Peder Brahe var siden herrer på Gyllebo, hvorefter gården i en periode fungerede som kloster. Efter at dronning Margrete 1. flyttede klosteret, blev Niels Gylle ejer. 

Ruinerne stammer fra den borg, som blev bygget 1538-1544 af Laurids Lauridsen Knob. Den bestod af en firkant omgivet af Gyllebosjøen og en voldgrav. Den var opført i gråsten med en indre borggård og var en af de største borge i Skåne. Den brændte flere gange, senest i 1700-tallet. Efter krigen mellem Danmark og Sverige i 1658-60, blev Gyllebo en af de 18 skånske adelsgodser, som danskerne måtte give som vederlag for at få Bornholm tilbage. Det nuværende slot blev bygget i nyklassicistisk stil 1813-18 og er i privat eje.

Litteratur 
 s. 45, Ale, Historisk tidskrift för Skåneland, nr. 1, 1967, Kristianstad

Eksterne henvisninger 
Om Gyllebo, Sylve Åkesson
Nordisk familjebok

Slotte i Skåne
Skånelandene
Byggnadsminnen i Skåne län
Juan Arremón

Juan Pedro Arremón (8. februar 1899 – 15. juni 1979) var en uruguayansk fodboldspiller (angriber) og -træner, og olympisk guldvinder med Uruguays landshold.

Han spillede mellem 1923 og 1929 14 kampe og scorede ét mål for det uruguayanske landshold. Han var med på holdet der vandt guld ved OL i 1928 i Amsterdam.

Arremón spillede på klubplan for Peñarol i hjemlandet. Denne klub var han også træner for efter sit karrierestop.

Referencer 

Fodboldspillere fra Uruguay
Fodboldtrænere fra Uruguay
Personer fra Montevideo
Antonio Cámpolo

Antonio Cámpolo (7. februar 1897 – 22. maj 1959) var en uruguayansk fodboldspiller (angriber) og olympisk guldvinder med Uruguays landshold.

Han spillede mellem 1918 og 1929 21 kampe og scorede tre mål for det uruguayanske landshold. Han var med på holdet der vandt guld ved OL i 1928 i Amsterdam.

Cámpolo spillede på klubplan for Peñarol i hjemlandet.

Referencer 

Fodboldspillere fra Uruguay
Personer fra Montevideo
Roberto Figueroa

Roberto Figueroa (20. marts 1906 – 24. januar 1989) var en uruguayansk fodboldspiller (angriber) og olympisk guldvinder med Uruguays landshold.

Han spillede mellem 1921 og 1933 ni kampe og scorede seks mål for det uruguayanske landshold. Han var med på holdet der vandt guld ved OL i 1928 i Amsterdam.

Figueroa spillede på klubplan for Montevideo Wanderers i hjemlandet.

Referencer 

Fodboldspillere fra Uruguay
Personer fra Montevideo
Juan Píriz

Juan Emilio Píriz (17. maj 1902 – 23. marts 1946) var en uruguayansk fodboldspiller (angriber) og olympisk guldvinder med Uruguays landshold.

Han spillede mellem 1928 og 1938 14 kampe og scorede fem mål for det uruguayanske landshold. Han var med på holdet der vandt guld ved OL i 1928 i Amsterdam.

Píriz spillede på klubplan for Defensor Sporting og Nacional i hjemlandet.

Referencer 

Fodboldspillere fra Uruguay
Wojtek

Wojtek eller Voytek (født ca. 1942 i Iran, død 1963 i Edinburgh) var en syrisk brun bjørn, der gjorde tjeneste i den polske hær under 2. verdenskrig.

Da det 22. artilleriforsyningskompagni i det 2. polske korps lå i Hamadan i Iran i 1942, tog soldaterne i kompagniet bjørnen Wojtek til sig som en slags maskot.

For at soldaterne kunne skaffe mad til deres maskot, blev Wojtek indrulleret i hæren som menig og optrådte på hærens lønningsliste. Senere blev Wojtek forfremmet til korporal.

Wojtek fulgte med kompagniet, da det under krigen rykkede videre til Irak, Egypten og Italien. Under slaget om Monte Cassino gjorde bjørnen sig bemærket ved at hjælpe med at bære artillerigranater og andre tunge genstande.

Efter 2. verdenskrig kom Wojtek til Edinburgh Zoo, hvor han døde i 1963.

En skotsk fond har samlet penge ind til at opstille to statuer af Wojtek.

Kilder 

Berømte bjørne
Maskotter
Jim Leavelle

James Robert "Jim" Leavelle (født 23. august 1920 i Red River County, Texas - død 29 august 2019) var en drabsefterforsker i Dallas, Texas, USA. Han var central i politiets efterforskning af attentatet på John F. Kennedy fredag den 22. november 1963.

Karriere 
Leavelle var født og opvokset i Red River County i det nordøstlige Texas. Han gik ind i United States Navy i 1939, og tjenestegjorde om bord på USS Whitney under kampene i Stillehavet. Han var om bord på skibet under angrebet på Pearl Harbor på Hawaii den 7. december 1941, og var således direkte indblandet i to vigtige hændelser i nyere amerikansk historie. Han blev ansat hos politiet i Dallas i 1950, og var efterforsker i drabssager fra 1956.

Drabene i 1963 
Leavelle ledede efterforskningen af mordet på politimanden J. D. Tippit den 22. november, og arresterede i den forbindelse Lee Harvey Oswald. Senere blev det også antaget, at Oswald var præsident John F. Kennedys morder fra samme dag.

Leavelle er bedst kendt som manden med Stetson-hat og lyst jakkesæt (egentlig lysebrunt), som stod til venstre for Oswald på det senere så berømte billede, hvor Oswald blev skudt og dræbt af Jack Ruby den 24. november 1963 kl. 11.21. Leavelle og andre tilstedeværende politifolk overmandede Ruby øjeblikkeligt. De befandt sig i kælderen på politihovedkvarteret i Dallas, hvorfra Oswald skulle eskorteres videre til fængsel. Oswald var fæstet til Leavelle med et håndjern, og Leavelle spøgede på forhånd med, at hvis nogle skulle skyde Oswald, burde vedkommende være en lige så god skytte som Oswald, hvorpå Oswald svarede at "ingen kommer til at skyde mig".

Leavelle eskorterede senere også Jack Ruby. Ruby skulle på forhånd have ytret ønske om at være beklædt med Leavelles jakkesæt og hans hat, da et billede, der blev taget kort efter Ruby havde skudt Oswald, var blevet berømt efter at have cirkuleret i aviser verden over, men Leavelle afslog dette og svarede, at Ruby ikke var "værd at dræbe". Natklubejer Ruby, med påståede mafiaforbindelser, var tidligere kendt af politiet. Leaville og Ruby mødte hinanden for første gang omkring 1951, da politiet modtog et anonymt tip om at Rubys daværende natklub, The Silver Spur, ville blive plyndret.

Senere liv 
Leavelles hat og jakkesæt er i dag udstillet på museet som er indrettet i den bygning hvorfra Oswald affyrede de fatale skud mod Kennedy. Han kunne i 2008, 45 år efter Kennedy-drabet, fortælle til medierne, at han fortsat modtager breve fra ukendte personer, oftest med spørgsmål om autograf og hvordan hændelsen har påvirket hans liv.

Litteratur 

 Sneed, Larry A. (red.): No more silence: an oral history of the assassination of President Kennedy, s. 386–419. University of North Texas Press, 2002. ()

Noter 

Politifolk fra USA
Attentatet på John F. Kennedy
Fernando Kanapkis

Fernando Alfredo Kanapkis García (født 6. juni 1966 i Montevideo, Uruguay) er en tidligere uruguayansk fodboldspiller (forsvarer).

Han spillede mellem 1992 og 1993 20 kampe for Uruguays landshold, hvori han scorede fem mål. I 1993 repræsenterede han sit land ved Copa América.

På klubplan spillede Kanapkis blandt andet i hjemlandet hos Danubio og Nacional, og i Brasilien hos Atlético Mineiro.

Klubber 
  Fenix de Montevideo
  Danubio FC
  Textil Mandiyú
  Nacional
  Clube Atlético Mineiro
  Huracán Buceo
  Rampla Juniors
  Paysandú Bella Vista
  Racing Club de Montevideo

Referencer 

Fodboldspillere fra Uruguay
Fodboldspillere fra Atletico Mineiro
Personer fra Montevideo
Waldemar Victorino

Waldemar Barreto Victorino (født 22. maj 1952 i Montevideo, Uruguay, død 29. august 2023) var en uruguayansk fodboldspiller (angriber).

Han spillede mellem 1976 og 1981 33 kampe og scorede 15 mål for Uruguays landshold. På klubplan spillede han blandt andet for Nacional i hjemlandet, italienske Cagliari samt argentinske Newell's Old Boys og Colón.

Referencer 

Fodboldspillere fra Uruguay
Fodboldspillere fra Cagliari Calcio
Fodboldspillere fra Newell's Old Boys
Fodboldspillere fra Club Atlético Colón
Fodboldspillere fra Deportivo Cali
Tequixquiac

Tequixquiac er en kommune og by i delstaten Edomex i Mexico. Og indbyggertallet fra 2005 var på 31.080.

Byer i Tequixquiac 
 Santiago Tequixquiac
 Tlapanaloya
 Wenceslao Labra

Kommuner i Mexico
Det gule vandtårn (Viborg)

Det gule vandtårn er et 23 meter højt vandtårn beliggende på Skottenborg i Viborg. Tårnet er opført i 1927 og tegnet af arkitekt Søren Vig-Nielsen med firmaet G.R. Øllgaard som ingeniør. Det er placeret imellem bygningerne ved Region Midtjyllands hovedsæde.

Historie 
Vandtårnet blev bygget i 1927 som det sidste ud af 3 på Skottenborg. Det første blev opført i 1899 og nedrevet i 1973, og det andet tårn blev opført i 1906 og efterfølgende nedrevet i årene 1928-1929, umiddelbart efter at Det gule vandtårn var blevet sat i drift.

Navnet "Det gule vandtårn" skyldes at byens andet aktive vandtårn, placeret på Gl. Skivevej, kaldes Det røde vandtårn. Farven på tårnet er ikke længere gult, da det i årene 2008-2009 blev malet hvidt i forbindelse med en udbygning af Region Midtjyllands hovedsæde. Der var i den forbindelse planer om at rive tårnet ned, og på de første arkitekttegninger var vandtårnet ikke med. Energi Viborg som ejer tårnet havde imidlertid ingen planer om en  nedrivning, som skønnedes at ville koste omkring 10 millioner kroner. Vandtårnet er stadig i drift, og forsyner stor dele af Viborg midtby med drikkevand.

I midten af juli 2007 var vandtårnet skyld i at store dele af Viborg stod uden rent drikkevand i en uge, da colibakterier fra fugleekskrementer var trængt ind i tårnet med regnvand .

Referencer

Eksterne henvisninger 

Vandtårne i Region Midtjylland
Etableret i 1927
Bygninger, konstruktioner og anlæg i Viborg
Anja og Viktor

Anja og Viktor-filmene er en dansk filmserie, der startede i 1999 med Sofie Lassen-Kahlke og Robert Hansen i hovedrollerne som Anja og Viktor. Det hele startede med filmatiseringen af Dennis Jürgensens bog Kærlighed ved første hik.

Filmene

Roller

Ekstern henvisning 
 Den Danske Film Database
Christoffer Rambo

Christoffer Rambo (født 18. november  1989) er en norsk håndboldspiller. Han spiller i BM Valladolid i den spanske håndboldliga Liga ASOBAL og på det norske landshold . Han har tidligere spillet for Sandefjord TIF og IL Runar.

Rambo fik sin landholdsdebut ved VM i 2009, Han er venstrehåndet højreback. Han scorede sit første landsholdsmål i kampen om niendepladsen mod Slovakiet.

Eksterne henvisninger 
  Spillerinfo hos det norske håndboldforbund 

Håndboldspillere fra Norge
Christian Berge

Christian Berge (født 19. juli 1973 i Trondheim, Norge) er en tidligere norsk håndboldspiller og nuværende træner.

Han scorede 251 mål i 63 landskampe for det norske landshold, hvor han debuterede 2. marts 1997 mod Egypten og afsluttede sin landsholdskarriere 27. januar 2006 mod Kroatien.

Han har blandt andet spillet for  SG Flensburg Handewitt og Århus GF. Han har en baggrund som anfører for Norges håndboldlandshold og har blandt andet spilet for Osborne Utd, Charlottenlund, Trondheim, Viking, SG Flensburg-Handewitt og Århus GF Håndbold, hvor han blev assistenttræner.

I 2008 blev han træner for Elverum Håndball.

23. september 2008 udgav han bogen I kampens hete – og kreften er ennå ikke overvunnet (Communicatio forlag). Han har forfattet den i samarbejde med Tore Sæther, som til daglig er journalist på Adresseavisen.

Berge er gift og har en søn og en datter.

Eksterne henvisninger 

Håndboldspillere fra Norge
Håndboldspillere fra Århus GF
Håndboldspillere fra SG Flensburg-Handewitt
Personer fra Trondheim
Håndboldtrænere fra Norge
Jenő Dalnoki

Jenő Dalnoki (12. december 1932 – 4. februar 2006) var en ungarsk fodboldspiller (forsvarer) og -træner og olympisk guldvinder med Ungarns landshold.

Han spillede mellem 1952 og 1961 14 kampe for det ungarske landshold. Han var med på holdet der vandt guld ved OL i 1952 i Helsingfors. og bronze ved OL i 1960 i Rom.

Dalnoki spillede på klubplan for Ferencvaros i hjemlandet. Denne klub var han efter sit karrierestop også træner for.

Referencer 

Fodboldspillere fra Ungarn
Fodboldtrænere fra Ungarn
Traisa

Traisa er en lille landsby i kommunen Mühltal i den tyske delstat Hessen. Landsbyen har omkring 3000 indbyggere.

Byer i Hessen
Andreu Fontàs

Andreu Fontàs Prat (født 14. november 1989 i Banyoles) er en spansk fodboldspiller, der spiller for Celta de Vigo.

Hæder 
Barcelona
 La Liga: (2) 2008–09, 2009–10
 Copa del Rey: (1) 2008–09
 Supercopa de España: (1) 2009
 UEFA Champions League: (1) 2008–09
 UEFA Super Cup: (1) 2009

Eksterne henvisninger 

 BDFutbol profil
 Futbolme profil
 Transfermarkt profil

Fodboldspillere fra FC Barcelona
Fodboldspillere fra Spanien
Fodboldspillere fra Celta de Vigo
Fodboldspillere fra RCD Mallorca
Fodboldspillere fra FC Barcelona B
Aleksandrs Viļumanis

Aleksandrs Viļumanis (30. august 1942 i Preiļi i Reichskommissariat Ostland) er en lettisk dirigent.

Viļumanis studerede til dirigent samt percussion ved Letlands Musikakademi, og blev i 1962 ansat som percussionist og assisterende dirigent ved Letlands Nationalopera. Hans musikalske karriere har været baseret hos Letlands Nationalopera, først som praktikant 1962–69, siden som dirigent 1970–72, dernæst chefdirigent 1975–89 og 1994–96, skiftevis ved Mariinskijteatret; dirigentpraktikant 1972–75 og chefdirigent 1990–94. Han er for tiden gæstedirigent ved det Letlands Nationalopera, Mariinskijteatret og Bolsjojteatret.

Siden den 13. oktober 2010 er Aleksandrs Viļumanis Kommandør af Trestjerneordenen, en orden han fik overrakt af Letlands præsident Valdis Zatlers på Rigas Slot den 17. november 2010.

Kildehenvisninger 

Personer fra Preiļi
Dirigenter fra Letland
Kommandører af Trestjerneordenen
Carlos Borges

Carlos Ariel Borges (14. januar 1932 i Montevideo, Uruguay - 5. februar 2014) var en uruguayansk fodboldspiller (angriber).

Han spillede mellem 1954 og 1959 35 kampe og scorede 10 mål for Uruguays landshold. Han var blandt andet med på holdet der vandt Copa América i 1956, og var også med til at nå semifinalerne ved VM i 1954 i Schweiz.

På klubplan spillede Borges for Montevideo-storklubben Peñarol.

Referencer 

Fodboldspillere fra Uruguay
Deltagere ved verdensmesterskabet i fodbold 1954
Superisligaen 2010-11

AL-Bank Ligaen 2010-2011 var turneringen om det 54. DM i ishockey for mænd. Turneringen indledtes med et grundspil, hvor de 8 hold hver spillede 39 kampe. Herefter gik nr. 1-6 videre til slutspillet med kvartfinalepuljer, der blev spillet alle-mod-alle, semifinaler og finale, som blev spillet bedst af 7 kampe, og en bronzekamp over to kampe.

Sæsonens danske mestre blev Herning Blue Fox, der i finaleserien besejrede Frederikshavn White Hawks med 4-1. SønderjyskE Ishockey vandt bronze. Det var Hernings 15. danske mesterskab.

Stillinger og resultater

Grundspil 

De otte hold spillede en turnering alle-mod-alle, hvor holdene mødte hinanden fem gange. Derudover var holdene parret to og to i såkaldte derbygrupper, som derudover spillede yderligere fire indbyrdes opgør, således at holdene i derbygrupperne mødte hinanden op til ni gange i løbet af sæsonen. De tre derbygrupper var:
 Hvidovre Ligahockey og Rødovre Mighty Bulls.
 Frederikshavn White Hawks og AaB Ishockey.
 Herning Blue Fox, EfB Ishockey, Sønderjyske Ishockey og Odense Bulldogs.
Det gav 39 kampe til hvert hold, og de seks bedste hold i grundspillet gik videre til kvartfinalespillet.

Kvartfinaler 

Kvartfinalespillet havde deltagelse af de seks bedst placerede hold i grundspillet og var opdelt i to grupper med tre hold i hver. I gruppe A spillede grundspillets nr. 1, 4 og 6, mens nr. 2, 3 og 5 spillede i gruppe B. I hver gruppe spillede holdene en dobbeltturnering alle-mod-alle, således at alle hold mødtes to gange (ude og hjemme). Holdene, der var sluttet på første- eller andenpladsen i grundspillet fik tildelt 3 bonuspoint, mens holdene på tredje- og fjerdepladserne havde fået 1 bonuspoint.

Gruppe A

Gruppe B

Semifinaler 

Semifinalerne havde deltagelse af de fire vindere af kvartfinaleserierne, og semifinalerne blev ligeledes spillet bedst af syv kampe, der blev afviklet i perioden 11. - 25. marts. De to vindere, Frederikshavn White Hawks og Herning Blue Fox, gik videre til finalen, mens de to andre hold gik videre til bronzekampen.

Bronzekamp 

Bronzekampen blev afviklet over to kampe den 31. marts - 1. april. De to tabere af semifinalerne, SønderjyskE Ishockey og Rødovre Mighty Bulls, mødtes ude og hjemme, og summen af de to resultater afgjorde bronzekampen. Den første kamp i Rødovre endte 2-2, og så sikrede SønderjyskE sig sejren ved at vinde 2-0 i Vojens dagen efter.

Finale 

DM-finaleserien mellem vinderne af de to semifinaleserier blev spillet bedst af syv kampe i perioden 1. - 12. april. Serien, og dermed mesterskabet, blev vundet af Herning Blue Fox, der besejrede Frederikshavn White Hawks med 4-1 i kampe. Den afgørende kamp blev spillet den 12. april 2011 i Kvik Hockey Arena i Herning, hvor midtjyderne vandt med 4-3 efter sudden death. Dermed vandt Herning Blue Fox DM-titlen for femte gang under dette navn, mens det var 15. DM-titel for moderklubben Herning IK.

Eksterne links 
AL-Bank Ligaen
Danmarks Ishockey Union
Metal Ligaen - Turneringsreglement 2010/2011 (25. august 2010)

Noter 

Sæsoner i Superisligaen
Ishockey i 2010
Ishockey i 2011
The Killswitch Stream

The Killswitch Stream er en amerikansk radiokanal, hvor der udelukkende bliver spillet metal.

Radiostationer fra USA
France Football

France Football er et fransk fodboldmagsin, der er mest kendt for at de hvert år sammen med Fifa uddeler prisen Fifa Ballon d'Or til verdens bedste forboldspiller.

Magasinet uddeler tillige en pris 'Årets franske spiller'.

Årets franske fodboldspiller

Eksterne henvisninger 
 France Footballs hjemmeside  

Fodbold i Frankrig
Tidsskrifter om sport
Etableret i 1946
Den vest- og sønderjydske Kreditforening

Den vest- og sønderjydske Kreditforening var en dansk kreditforening stiftet 28. september 1860 af bl.a. sagfører, senere etatsråd Ephraim Magdalus Møller.

Den havde hovedsæde i Ringkøbing.

1. januar 1971 fusionerede den sammen med Sønderjyllands Kreditforening, Haderslev og Jydsk Realkreditforening for særlig realkredit (der samtidig dannedes ved sammenslutning af: Købstadshypotekforeningen, Århus, Landhypotekforeningen for Danmark, Århus og Aalborg Hypothekforening, Aalborg) til Jydsk Realkreditforening for almindelig realkredit.

Ledelse 

 1874-1888 Ephraim Magdalus Møller
 1888-1898? Morten Clausen    
 1898-1914 Christian Benzon Hoppe   
 Christian Troensegaard (levede 1864-1934)
 1932-1968 Povl Valeur
 1968-1985 Jørgen Larsen

Litteratur 
 F.K. Erlang, Den vest- og sønderjydske Kreditforening 1860-1910, København: Nielsen & Lydiche 1910.
 F.K. Erlang, Den vest- og sønderjydske Kreditforening 1910-1935, A. Rasmussens Bogtrykkeri 1935.
 Kristjan Bure, Den vest- og sønderjydske Kreditforening hundrede Aar: 1860 – 28. september – 1960, A. Rasmussens Bogtrykkeri 1960.
 Den vest- og sønderjydske Kreditforening 125 år: 1860, 28. september, 1985, A. Rasmussens Bogtrykkeri 1985.

Realkreditinstitutter i Danmark
Danske virksomheder etableret i 1860
Ophørt i 1971
Ringkøbing
Tomas Lindahl

Tomas Robert Lindahl FRS (født 28. januar 1938) er en svensk videnskabsmand, som forsker i kræft.

Han er medlem af Det Norske Videnskaps-Akademi. Han blev tildelt Royal Societys Royal Medal i 2007 og Copleymedaljen i 2010. I 2015 modtog han sammen med Paul L. Modrich og Aziz Sancar nobelprisen i kemi (for mekanistiske studier af, hvordan DNA repareres i kroppen).

Referencer 

Modtagere af Copleymedaljen
Modtagere af Royal Medal
Biologer fra Sverige
Ansatte ved Princeton University
Medlemmer af Det Norske Videnskaps-Akademi
Medlemmer af Royal Society
Nobelprismodtagere fra Sverige
Nobelprismodtagere i kemi
Et grimm’t eventyr

Et grimm’t eventyr er en bog, skrevet af Dennis Jürgensen fra 1997.

Handling 
Videnskabsmanden professor Lambert Deefækt har opfundet en maskine, der gør det muligt, at rejse ind i bøgerne verden, og den første gruppe bøger er ''Grimms eventyr. For at undersøge den nye dimension bliver agenter fra den tophemmelige organisation HANK sendt derind, men ingen vender tilbage. Selv Lambert Deefækt forsvinder, og der bliver etableret et special-team bestående af Rana, Bufo og Pelodytes, for at udrede trådene.

Eksterne henvisninger 
 Om bogen på Saxo.com

Bøger af Dennis Jürgensen
Litteratur i 1997